દિલ્હી ખાતે આજે ગણેશચતુર્થીના દિવસે ભાજપના રાષ્ટ્રીય અધ્યક્ષ અમિત શાહ અને કેન્દ્રીય મંત્રી સ્મૃતિ ઇરાનીએ રાજ્યસભાના સાંસદ તરીકે શપથ લીધા. ઉલ્લેખનીય છે કે ગત 8 ઓગસ્ટના રોજ થયેલી રાજ્યસભાની ચૂંટણીમાં ભારે રસાકસી પછી ભાજપમાંથી અમિત શાહ અને સ્મૃતિ ઇરાની તથા કોંગ્રેસમાંથી અહેમદ પટેલની રાજ્યસભાના સાંસદ તરીકે પસંદગી થઇ હતી. તે પછી અમિત શાહે અને સ્મૃતિ ઇરાનીએ ભાજપના વરિષ્ઠ નેતાઓની હાજરીમાં આ શપથવિધિ કાર્યક્રમમાં રાજ્યસભાના સાંસદ તરીકે શપથ લીધા હતા.